杜如風

杜如風係香港電視節目主持人同作家，主要拍遊埠節目同出遊埠書，喺2007年幫無綫電視無綫生活台拍《流行東京》而開始出名，之後幫Now TV拍《風行全世界》系列，2015年開始再幫無綫拍節目。而家係製作公司《狼製作》創辦人兼社長，自行製作旅遊節目，然後再用外判形式賣畀電視台。另外亦都係時裝品牌FUNGOLIA創辦人之一。

簡歷 
阿爸係前嘉禾電影公司宣傳部經理杜惠東，阿媽盧佩係退休中學教師。由於阿爸幫雜誌翻譯日本娛樂資訊多年，所以自細就耳濡目染，通曉日語。小學喺北角衛理小學讀書，中學就喺筲箕灣官立中學讀書，之後到加拿大麥馬士達大學修讀城市規劃，副修日語，其後參與當地「在加國學生日本語演講比賽」獲得全國冠軍，考到日本文部省獎學金，獲日本駐加國大使夫人賞識，推介佢大學畢業之後去東京嘅御茶水女子大學主修日本文學，所以放棄多倫多大學嘅碩士課程。1998年取得大學文憑之後，佢阿爸向英皇電影推薦佢擔任日本電影字幕翻譯，之後成為編劇學徒。2005年應徵有線電視嘅旅遊節目資料撰稿員，製作《活得很滋味》。佢參與過電影《大佬愛美麗》嘅劇本創作。

2007年，無綫電視生活台邀請佢主持旅遊節目《流行東京》，漸漸為人熟悉。2008年再製作第二輯。

2009年佢同Now寬頻電視合作主持外判形式嘅旅遊節目：三輯《風行全世界》同埋《風行全中國》。正當大家以為杜如風有錢賺嘅時候，佢就否認，因為整個節目由資料搜集、訂機票酒店、租車以至行程編排，全部都係杜如風同埋導演二人處理。杜如風更透露之前去英國受咗氣，因為被當地嘅一個製片「放飛機」。杜如風表示只要求個製片幫手安排行程，約地方拍攝已經無叫佢約。佢收300英鎊一日，但係一日都無出現過，居然夠膽喺最後一日走嚟收錢。杜如風返到香港喺專欄裏面開名責罵嗰個失職製片，佢嘅公司最後打電話嚟向杜如風了解事件。

有報道指，杜如風曾經喺2007年同香港歌手黃又南拍拖，但戀情維持咗一年就告終。

2011年3月日本發生地震時，杜如風帶團到東京四日三夜，佢在微博寫上：「剛剛回到故鄉東京就遇上大地震！搖過搖滾！真係會死喺家鄉嗎？」。

2015年，同好友，WIYO公司創辦人之一嘅CALVIN TSOI成立時裝品牌FUNGOLIA。

演出

電視

主持 
無線電視
2007年：《生活放送》–無綫生活台
2007年：《流行東京》–無綫生活台
2008年：《流行東京 第2輯》–無綫生活台
2015年：《流行首爾》–翡翠台、高清翡翠台
2015年：《東京攻略》–翡翠台、高清翡翠台
2016年：《東京攻略之新年番外篇》–翡翠台、高清翡翠台
2016年：《關西攻略》–翡翠台
2016年：《關西攻略貳》–翡翠台
2017年：《九州攻略》–翡翠台
2018年：《關西攻略之新年番外篇》–翡翠台
2018年：《北海道攻略》–翡翠台
2018年：《昇龍道攻略》–翡翠台
2019年：《8個香港》–翡翠台
2023年：《解風東京》-J2
NowTV
2010年：《風行全世界》–Now香港台
2011年：《風行全世界 第二輯》–Now香港台
2012年：《風行全中國》–Now香港台
2013年：《風行全世界 第三輯》–Now香港台
ViuTV
2022年：《拆你個夢》

嘉賓 
無綫電視
2008年：《星級廚房》–無綫生活台
2015年：《今晚睇李》–翡翠台
2015年：《兄弟幫》–翡翠台
2015年：《2015年度香港小姐競選》–翡翠台
2016年：《男人食堂》–翡翠台
2016年：《Do姐有問題》–翡翠台
2017年：《我係小廚神 第三輯》–翡翠台
2018年：《森美旅行團 第二輯》–翡翠台
2018年：《美女廚房 第三輯》–翡翠台
2018年：《女人四十》–翡翠台
2019年：《阿爺賀歲攻略》–翡翠台

ViuTV
2021年：《中女唔易做》演出
2021年：《七救星》第2集嘉賓
2022年：《戀講嘢》第24集嘉賓
2022年：《七福星》第8集嘉賓
2023年：《Auntie妳好》第49集嘉賓

電影 
2011年：《維多利亞一號》飾 同事
2014年：《豪情3D》飾 節目主持
2015年：《全力扣殺》飾 觀眾

廣告 
 2011年：Dermes 激光永久脫毛療程
 2011年：可口可樂 CHOK 獎
 2012年：Ultima II 化粧品
 2012年：奧迪Q3
 2013年：elyze X 消除脂肪療程
 2015年：Moist Diane 白金閃亮護髮系列
 2016年：友邦強積金
 2016年：樂聲牌 IH Mini 飯煲
 2016年：我 眼淚 人工淚液 MyTear

書籍 
2008年7月，《風行東京》，知出版有限公司，ISBN 978-962-8983-35-3
2009年7月，《風行東京2》，知出版有限公司，ISBN 978-962-8983-56-8
2009年7月，《遊魂東京》，知出版有限公司，ISBN 978-962-8983-75-9
2010年7月，《風行風語》，知出版有限公司，ISBN 978-988-1930-13-2
2011年7月，《風行風語2》，青春文化有限公司，ISBN 978-988-1542-91-5
2012年7月，《風行風語3》，青馬文化有限公司，ISBN 978-988-8156-21-4
2013年7月，《風行風語4》，青馬文化有限公司，ISBN 978-988-8156-68-9
2015年7月，《風行千履》，圓方出版社有限公司
2016年7月，《風行千履2》，圓方出版社有限公司

杜如風 Helen To - Yahoo!BLOG
風言風語 - 東周網【東周刊官方網站】
風行東京 - 書籍資料1
風行東京 - 書籍資料2
FUNGOLIA 官方網頁

香港主持人
香港作家
如風
類:加拿大唐人